oplatí sa mi celoročné alebo krátkodobé poistenie?
cestujete viackrát do roka na dovolenku do zahraničia? nakupujete potraviny pravidelne za hranicami slovenska, napríklad v rakúsku? ak áno, oplatí sa vám dlhodobé (celoročné) cestovné poistenie. okrem toho má celoročné cestovné poistenie tú výhodu, že šetrí čas, peniaze a v konečnom dôsledku aj vaše nervy. pretože ho vyklikáte iba raz, je to lacnejšie, než keby ste si dávali 5-krát krátkodobé poistenie a šetrí to nervy, lebo tento úkon treba urobiť len 1-krát a nie zakaždým keď cestujete. a navyše, pri dlhodobom cestovnom poistení sa vám nestane, že naň zabudnete. ak však cestujete iba raz do roka na letnú dovolenku a v zime na lyžovačku, oplatí sa vám krátkodobé cestovné poistenie. výhodou je, že si viete vždy vybrať obsah pripoistení na daný typ dovolenky.
životné poistenie je dobrovoľné poistenie, ktoré slúži ako finančné zabezpečenie pri neočakávaných udalostiach, ako napríklad smrť, invalidita, kritická choroba, práceneschopnosť, úraz či napríklad krytie úveru. ak životné poistenie obsahuje investičnú zložku, hovoríme o investičnom životnom poistení, kde sa počas trvania zmluvy finančné prostriedky zhodnocujú. čiže životná poistka v podstate spĺňa dva aspekty – kryje príjem v prípade neočakávaných udalostí a/alebo aj v prípade, že sa nič nestane, dostane klient zhodnotené svoje peniaze (po dodržaní podmienok). poistenie bez investičnej zložky nazývame rizikové životné poistenie. a teda v preklade, klient platí čisto len za krytie rizík, bez možnosti zhodnocovania finančných prostriedkov.